Meistaraprófsneminn Ofred , J.M. Mhongole frá Tanzaníu fyrrum nemandi við Sjávarútvegsháskóla Sameinuðu þjóðanna ( UNU ) hefur nú lokið meistarverkefni sínu og mun verja ritgerð sína kl. 14 þriðjudaginn 26. maí að Skúlagötu 4 . Guðjón Þorkelsson hjá Matís mun kynna og stjórna vörninni . Meistaraprófsneminn Ofred , J.M. Mhongole frá Tanzaníu fyrrum nemandi við Sjávarútvegsháskóla Sameinuðu þjóðanna ( UNU ) hefur nú lokið verkefni sínu á þessu sviði . Verkefnið “ Microbiology and Spoilage Trail in Nile perch ( Lates niloticus ) , Lake Victoria , Tanzania ” var unnið á rannsóknastofu Fiskeftirlitsins í Tanzaníu og hjá Matís . Verkefnið var styrkt af Sjávarútvegsháskóla Sameinuðu þjóðanna ( UNU ) og af “ National Fish quality Control Laboratory ( NFQCL ) - Nyegezi ” í Tanzaníu . Helstu markmið verkefnisins voru að rannsaka náttúrulega örveruflóru nílarkarfa og geymsluþol óunnins fisks og unninna fiskflaka við kjöraðstæður á rannsóknastofu og við hefðbundnar vinnsluaðstæður í fjórum fiskvinnslufyrirtækjum við Viktoríuvatn í Tanzaníu . Nílarkarfi er mjög mikilvægur nytjafiskur fyrir þau lönd sem eiga fiskveiðiréttindi í Viktoríuvatni og er mikilvægur fyrir útflutningstekjur þessara landa . Fiskurinn er að mestu fluttur út í ferskum eða frystum flökum . Mestur er útflutningurinn til landa Evrópusambandsins og eru fersku flökin flutt úr landi með flugi . Þar sem takmarkaðar rannsóknir hafa verið gerðar á örveruástandi og geymsluþoli nílarkarfa var markmiðið með rannsókninni að afla grunnupplýsinga um þá örverufræðilegu þætti sem helst hafa áhrif á geymsluþolið . Rannsakað var með sérhæfðum ræktunaraðferðum hvaða örveruhópar hefðu mest áhrif á skemmdarferilinn auk þess sem notast var við ákveðnar efnamælingar og skynmat til að meta ferskleika vörunnar . Niðurstöðurnar geta síðan reynst mikilvægar við að meta árangur nýrra vinnslu - og flutningsaðferða við framleiðslu og dreifingu nílarkarfa .